Document ID: 31990R1265

31990R1265
L 124/34
JURNALUL OFÍCIAL AL UNIUNII EUROPENE
REGULAMENTUL (CEE) NR. 1265/90 AL COMISIEI
din 14 mai 1990
de modificare a Regulamentului (CEE) nr. 429/90 privind atribuirea prin achiziție publică a unui ajutor pentru untul concentrat destinat consumului direct în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 din 27 iunie 1968 privind organizarea comună a pieței de lapte și produse lactate (1), astfel cum a fost modificat ultima dată prin Regulamentul (CEE) nr. 3879/89 (2), în special articolul 7a alineatul (3),
întrucât, în temeiul Regulamentului (CEE) nr. 429/90 al Comisiei (3), se acordă un ajutor pentru untul concentrat destinat consumului direct în Comunitate; întrucât ar trebui să se precizeze că ajutorul urmează să fie acordat pentru untul concentrat care îndeplinește specificațiile din anexa la acel regulament; întrucât, din motive de imparțialitate, prezentul regulament ar trebui să se aplice de la data intrării în vigoare a Regulamentului (CEE) nr. 429/90;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 1 alineatul (1) din Regulamentul (CEE) nr. 429/90 se înlocuiește cu următorul text:
„(1) Se acordă un ajutor pentru untul concentrat produs într-o întreprindere aprobată în conformitate cu articolul 9 și realizat din smântână sau unt produs în Comunitate, un astfel de unt concentrat îndeplinind specificațiile din anexa la prezentul regulament, cu condiția ca, în cazul untului, acesta din urmă să nu fi constituit obiectul cumpărării de către agențiile de intervenție sau al ajutoarelor depozitare privată. Untul concentrat este destinat consumului direct în Comunitate.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică începând cu data de 1 martie 1990.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 mai 1990.

Labels: 3
17
6